2019. gada 25. jūnijā Noteikumi Nr. 276

Rīgā (prot. Nr. 30 15. §)

**Valsts izglītības informācijas sistēmas noteikumi**

Izdoti saskaņā ar Augstskolu

likuma 46.1 panta ceturto daļu un

Izglītības likuma 14. panta

27. un 30. punktu

**I. Vispārīgie jautājumi**

1. Noteikumi nosaka:

1.1. Valsts izglītības informācijas sistēmas (turpmāk – sistēma) saturu, uzturēšanas un aktualizācijas kārtību;

1.2. institūcijas, kas kārto pedagogu un izglītības programmu reģistrus, kā arī kārtību, kādā reģistri tiek vesti un uzturēti;

1.3. studējošo un absolventu reģistram iesniedzamās informācijas apjomu un informācijas iesniegšanas kārtību, studējošo un absolventu reģistra publiski pieejamās informācijas apjomu un publiskošanas kārtību.

2. Sistēma ir valsts informācijas sistēma, kuras darbības mērķis ir nodrošināt valsts, pašvaldību un izglītības iestāžu funkciju īstenošanu izglītības jomā, kā arī psihologu profesionālās darbības izvērtēšanas un uzraudzības jomā.

3. Izglītības iestāžu reģistrs, Izglītības likumā noteikto institūciju reģistrs, Bērnu uzraudzības pakalpojumu sniedzēju reģistrs, Pedagogu reģistrs, Izglītības programmu reģistrs, Valsts vienotās obligāto izglītības vecumu sasniegušo bērnu uzskaites datubāze, Psihologu reģistrs, Studējošo un absolventu reģistrs un Akadēmiskā personāla reģistrs ir sistēmas sastāvdaļa.

4. Sistēmas pārzinis ir Izglītības un zinātnes ministrija. Lai izstrādātu izglītības, sporta un jaunatnes politiku un īstenotu tās koordināciju, kā arī veiktu psihologu profesionālās darbības izvērtēšanu un uzraudzību, ministrija nodrošina:

4.1. Izglītības iestāžu reģistra, Izglītības likumā noteikto institūciju reģistra, Bērnu uzraudzības pakalpojumu sniedzēju reģistra, Pedagogu reģistra, Izglītības programmu reģistra, Valsts vienotās obligāto izglītības vecumu sasniegušo bērnu uzskaites datubāzes, Psihologu reģistra, Studējošo un absolventu reģistra un Akadēmiskā personāla reģistra kārtošanu un darbību;

4.2. centralizētu informācijas iegūšanu par izglītības iestādēm, citām Izglītības likuma 36. panta pirmajā daļā minētajām institūcijām, bērnu uzraudzības pakalpojumu sniedzējiem, licencētām un akreditētām izglītības programmām, izglītojamiem, pedagogiem, psihologiem, augstākās izglītības iestāžu akadēmisko personālu, izglītības dokumentiem un oficiālo statistiku.

5. Izveidojot sistēmu, tās pārzinis uztur atbilstošu elektronisko vidi:

5.1. informācijas uzkrāšanai izglītības jomā un tās publicēšanai, nodrošinot informācijas atklātību;

5.2. izglītības, sporta un jaunatnes politikas īstenošanas uzraudzībai;

5.3. mācību un audzināšanas procesa kvalitātes pilnveides pasākumu izstrādei, īstenošanai un kontrolei;

5.4. pedagogu, bērnu uzraudzības pakalpojumu sniedzēju un psihologu profesionālās darbības uzraudzībai nepieciešamās informācijas apritei;

5.5. oficiālās statistiskās informācijas operatīvai iegūšanai un apkopošanai;

5.6. absolventu nodarbinātības, ienākumu un bezdarba līmeņa monitoringam;

5.7. informācijas apmaiņai ar citām informācijas sistēmām normatīvajos aktos noteikto funkciju īstenošanai.

**II. Sistēmas saturs**

6. Sistēmā iekļauj informāciju par visām izglītības iestādēm, kuras reģistrētas Izglītības iestāžu reģistrā (turpmāk – izglītības iestāde), un citām Izglītības likuma 36. panta pirmajā daļā minētajām institūcijām, kuras īsteno pieaugušo izglītības programmas un ir reģistrētas Izglītības likumā noteikto institūciju reģistrā (turpmāk – institūcija).

7. Sistēmā iekļauj šādu informāciju par izglītības iestādi:

7.1. atbilstoši normatīvajiem aktiem par izglītības iestāžu reģistrāciju informāciju, kas norādīta Izglītības iestāžu reģistrā;

7.2. informāciju par izglītības iestādes akreditāciju (izņemot pirmsskolas izglītības iestādi, bērnu un jauniešu interešu izglītības iestādi un pieaugušo neformālās izglītības iestādi):

7.2.1. akreditācijas identifikatoru vai augstākās izglītības iestādes akreditācijas lapas numuru;

7.2.2. akreditācijas datumu;

7.2.3. akreditācijas termiņu;

7.2.4. akreditācijas anulēšanas vai atcelšanas datumu;

7.2.5. akreditācijas anulēšanas vai atcelšanas iemeslu;

7.3. struktūrvienības nosaukumu, adresi un darbības uzsākšanas datumu (ja tāda ir izveidota);

7.4. sporta sacensību kalendāru (attiecas uz profesionālās ievirzes sporta izglītības iestādēm).

8. Sistēmā iekļauj šādu informāciju par izglītības programmu (izņemot interešu izglītības programmu un pieaugušo neformālās izglītības programmu):

8.1. izglītības iestāde, kurai ir tiesības īstenot attiecīgo izglītības programmu;

8.2. izglītības veids un izglītības pakāpe;

8.3. izglītības programmas nosaukums;

8.4. izglītības programmas kods atbilstoši normatīvajiem aktiem par izglītības programmu klasifikāciju;

8.5. izglītības programmas īstenošanas plāns (izņemot augstākās izglītības programmas);

8.6. profesionālās izglītības programmām – izglītības programmas īstenošanas ilgums, prasības iepriekš iegūtajai izglītībai, piešķiramā profesionālā kvalifikācija, pazīme, ka izglītības programmu īsteno kā modulāru programmu, vai pazīme, ka izglītības programmu īsteno kā darba vidē balstītas mācības;

8.7. izglītības programmas licencēšanas datums un identifikators;

8.8. akreditācijas identifikators, datums un akreditācijas termiņš;

8.9. izglītības programmas akreditācijas anulēšanas datums un anulēšanas iemesls;

8.10. izglītības programmas īstenošanas vietas adrese.

9. Sistēmā iekļauj šādu informāciju par interešu izglītības programmu:

9.1. interešu izglītības joma un apakšjoma;

9.2. interešu izglītības programmas kods;

9.3. stundu skaits nedēļā;

9.4. interešu izglītības programmas īstenošanas vietas adrese.

10. Papildus šo noteikumu 8. punktā minētajai informācijai sistēmā iekļauj šādu informāciju par augstākās izglītības programmu un studiju virzienu:

10.1. ziņas par studiju virzienu:

10.1.1. studiju virziena nosaukums;

10.1.2. studiju virziena akreditācijas lapas numurs vai lēmuma numurs;

10.1.3. studiju virziena akreditācijas datums un termiņš;

10.1.4. studiju virzienam atbilstošās augstākās izglītības programmas;

10.2. ziņas par augstākās izglītības programmu:

10.2.1. licences numurs vai augstākās izglītības programmas identifikācijas numurs;

10.2.2. programmas īstenošanas valoda;

10.2.3. programmas īstenošanas veids un forma;

10.2.4.  programmas ilgums un apjoms (kredītpunktos);

10.2.5. iegūstamais grāds un tā pilns nosaukums;

10.2.6. programmai atbilstošais valsts izglītības standarts;

10.2.7. par kopīgām studiju programmām norāda pazīmi, ka augstākās izglītības programmu īsteno kā kopīgu studiju programmu, un, ja kopīgo studiju programmu īsteno kopīgi ar Latvijas augstākās izglītības iestādi, – izglītības iestādes reģistrācijas numuru Izglītības iestāžu reģistrā vai, ja kopīgo studiju programmu īsteno kopīgi ar ārvalsts augstākās izglītības iestādi, – ārvalsts augstākās izglītības iestādes nosaukumu un valsti, kurā atrodas attiecīgā augstākās izglītības iestāde;

10.2.8. augstākās izglītības programmas vērtējums studiju virziena akreditācijas ietvaros;

10.2.9. datums, ar kuru pārtraukta augstākās izglītības programmas īstenošana.

11. Sistēmā iekļauj šādu informāciju par izglītojamo (izņemot studējošo augstākās izglītības programmā un pieaugušo neformālās izglītības programmā):

11.1. vārds (vārdi);

11.2. uzvārds;

11.3. personas kods;

11.4. dzimums;

11.5. dzimšanas datums;

11.6. dzimšanas apliecības numurs, izdošanas datums, izdevējiestāde (personām līdz 18 gadu vecumam);

11.7. pases vai personas apliecības sērija, numurs, izdošanas datums, izdevējiestāde, dokumenta derīguma termiņš;

11.8. miršanas datums;

11.9. valstiskā piederība un tās veids;

11.10. statuss Iedzīvotāju reģistrā;

11.11. funkcionālo traucējumu veids;

11.12. invaliditāte un īpašas kopšanas nepieciešamība;

11.13. datums, kad izglītojamais uzņemts izglītības iestādē, un datums, kad tas atskaitīts no izglītības iestādes;

11.14. klase, grupa vai kurss, profesionālās ievirzes klase (grupa) atbilstoši izglītības programmai, kuru izglītojamais apgūst;

11.15. interešu izglītības grupa, pagarinātās dienas grupa, fakultatīvās nodarbības grupa, ja audzēknis tādā ir ieskaitīts;

11.16. informācija par profesionālās ievirzes sporta izglītības iestādes izglītojamā mācību treniņu grupu rezultativitātes kritēriju sportā un nosacījumu attiecībā uz audzēkņu skaitu un vecumu izpildi iepriekšējā mācību gadā attiecīgajā grupā (attiecas uz profesionālās ievirzes sporta izglītības iestādēm);

11.17. datums un numurs rīkojumam, ar kuru profesionālās ievirzes sporta izglītības iestādes izglītojamais, kurš izpildījis augstākas mācību–treniņu grupas rezultativitātes kritērijus, pārcelts atbilstošā mācību–treniņu grupā;

11.18. izglītojamam izsniegtie izglītību apliecinošie dokumenti atbilstoši šo noteikumu 19. punktam;

11.19. ilgstoši neattaisnoti kavējumi atbilstoši normatīvajam aktam par kārtību, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi;

11.20. ziņas par izglītojamā mācību statusu;

11.21. iemesls atskaitīšanai no izglītības iestādes;

11.22. deklarētās dzīvesvietas adrese, tās aktualizēšanas datums;

11.23. faktiskās dzīvesvietas adrese;

11.24. ģimenes locekļi (vecāki, aizbildnis vai audžuģimenes vecāki, turpmāk – vecāki), to personas kods un deklarētās dzīvesvietas adreses (personām līdz 18 gadu vecumam);

11.25. pazīme, ka izglītojamais ir no trūcīgas vai maznodrošinātas ģimenes, norādot laikposmu, no kura līdz kuram ģimenei ir piešķirts trūcīgas vai maznodrošinātas ģimenes statuss;

11.26. ziņas par izglītojamam izsniegto valsts un pašvaldību pedagoģiski medicīniskās komisijas atzinumu, norādot šādu informāciju:

11.26.1. valsts un pašvaldību pedagoģiski medicīniskās komisijas nosaukums, kas izsniegusi atzinumu;

11.26.2. atzinuma numurs;

11.26.3. atzinuma izdošanas vietas nosaukums;

11.26.4. atzinuma izdošanas datums;

11.26.5. izglītojamam piemērotākās (ieteiktās) izglītības programmas kods un nosaukums;

11.26.6. ieteikumi speciālo vajadzību nodrošināšanai mācību procesā un valsts pārbaudījumos;

11.26.7. izglītojamā veselības, spēju un attīstības līmeņa atkārtotas izvērtēšanas nepieciešamība un laiks, ja tāds ir noteikts;

11.27. vērtējumi visos vispārējās izglītības mācību priekšmetos, kuri norādīti vispārējās vidējās izglītības dokumentā un profesionālās vidējās izglītības dokumentā (izņemot šo noteikumu 11.29., 11.30. un 11.31. apakš­punktu);

11.28. vērtējumi diagnosticējošos darbos;

11.29. vispārējās vidējās izglītības sertifikāta numurs, izdošanas datums un izdevējs un tajā norādītie vērtējumi mācību priekšmetos, kuros ir organizēts centralizētais eksāmens;

11.30. izglītības dokumentā vai tā pielikumā norādītie valsts pārbaudījumu rezultāti;

11.31. starptautiskās testēšanas institūcijas izsniegtā dokumenta numurs un izsniegšanas datums, ja centralizētais eksāmens svešvalodā aizstāts ar šīs institūcijas pārbaudījumu, norādot starptautiskās testēšanas institūcijas nosaukumu, un dokumentā norādītie vērtējumi.

12. Sistēmā iekļauj šādu informāciju par studējošo augstākās izglītības programmā:

12.1. personas dati:

12.1.1. vārds (vārdi);

12.1.2. uzvārds;

12.1.3. personas kods vai identifikācijas numurs, ja personai Latvijas Republikā nav piešķirts personas kods;

12.1.4. dzimums;

12.1.5. dzimšanas datums;

12.1.6. valstiskā piederība, tās veids un personu apliecinoša dokumenta izdevējvalsts;

12.1.7. pases vai personas apliecības sērija, numurs, izdošanas datums, izdevējiestāde, dokumenta derīguma termiņš;

12.1.8. statuss Iedzīvotāju reģistrā;

12.1.9. valsts, kurā iegūta iepriekšējā izglītība (personām, kuras vidējo izglītību ir ieguvušas pirms 2010. gada 1. septembra, un "mobilajiem studentiem" – Latvijas augstākās izglītības iestādē imatrikulētajiem studējošiem, kuri iepriekšējo izglītību ieguvuši ārpus Latvijas);

12.1.10. datums, kad studējošais ierakstīts augstākās izglītības iestādes studējošo sarakstā (imatrikulēts);

12.1.11. ziņas par studējošā (izņemot šo noteikumu 12.5. apakšpunktā minēto studējošo) reģistrāciju augstākās izglītības iestādes dienesta viesnīcā (ir/nav). Šo ziņu ievade ir brīvprātīga;

12.1.12. miršanas datums;

12.1.13. deklarētās dzīvesvietas adrese (tikai personām, kurām Latvijas Republikā piešķirts personas kods);

12.2. semestra vai studiju gada (kursa) dati:

12.2.1. mācību (akadēmiskais) gads;

12.2.2. informācija par semestrim vai studiju gadam (kursam) atbilstošo augstākās izglītības programmu saskaņā ar šo noteikumu 8.7. un 10.2.1. apakš­punktu;

12.2.3. semestra vai studiju gada (kursa) kārtas numurs;

12.2.4. semestra vai studiju gada (kursa) sākuma un beigu datums;

12.2.5. laikposms, kad studējošais apgūst augstākās izglītības programmu konkrētajā semestrī vai studiju gadā (kursā), – sākuma un beigu datums;

12.2.6. mācību valoda;

12.2.7. studiju finansēšanas veids – valsts budžets, privātie līdzekļi vai cits finansējums;

12.2.8. studiju veids – pilna vai nepilna laika studijas;

12.2.9. izglītības ieguves forma – klātiene vai neklātiene (tai skaitā tālmācība);

12.3. ziņas par studiju pārtraukumu:

12.3.1. studiju pārtraukuma sākuma datums;

12.3.2. studiju pārtraukuma beigu datums;

12.4. ziņas par studējošo, kas sadarbības vai apmaiņas programmas ietvaros ieradies no ārvalsts uz īslaicīgu studiju periodu ("kredītpunktu mobilitāte"), izņemot studējošos Latvijas Nacionālajā aizsardzības akadēmijā:

12.4.1. ārvalsts sadarbības augstākās izglītības iestādes nosaukums, valsts;

12.4.2. studiju uzsākšanas datums Latvijas augstākās izglītības iestādē;

12.4.3. studiju beigu datums Latvijas augstākās izglītības iestādē;

12.5. ziņas par īslaicīgu studiju periodu studējošo ārvalsts augstākās izglītības iestādē sadarbības vai apmaiņas programmas ietvaros ("kredītpunktu mobilitāte"):

12.5.1. ārvalsts sadarbības augstākās izglītības iestādes nosaukums, valsts;

12.5.2. studiju uzsākšanas datums ārvalsts augstākās izglītības iestādē;

12.5.3. studiju beigu datums ārvalsts augstākās izglītības iestādē;

12.5.4. mobilitātes programmas veids (Eiropas Savienības programmas, citas starptautiskas programmas);

12.5.5. mobilitātes veids (studiju periods vai prakse);

12.5.6. mobilitātes perioda laikā iegūtie un atzītie kredītpunkti;

12.6. dati par izslēgšanu no studējošo saraksta (eksmatrikulāciju):

12.6.1. eksmatrikulēts ar diploma izsniegšanu (absolvents);

12.6.2. eksmatrikulēts bez diploma izsniegšanas;

12.6.3. eksmatrikulācijas datums;

12.7. studējošajam izsniegtais izglītību apliecinošais dokuments atbilstoši šo noteikumu 19. punktam.

13. Par pretendentu uzņemšanai izglītības iestādē sistēmā ievada šo noteikumu 11.1., 11.2., 11.3., 11.4., 11.5., 11.6., 11.8., 11.9., 11.10., 11.22. un 11.24. apakšpunktā minēto informāciju, papildus norādot mācību valodu, mācību uzsākšanas gadu un rindas veidu, ja to paredz pašvaldības saistošie noteikumi.

14. Sistēmā ievada šādu informāciju par personu, kurai jākārto valsts pārbaudījumi augstākās izglītības iestādē, kas ar Valsts izglītības satura centru noslēgusi sadarbības līgumu par centralizēto eksāmenu organizēšanu (turpmāk – eksāmenu kārtotājs):

14.1. vārds (vārdi);

14.2. uzvārds;

14.3. personas kods;

14.4. statuss Iedzīvotāju reģistrā;

14.5. miršanas datums;

14.6. augstākās izglītības iestāde, kurā kārtos valsts pārbaudījumu;

14.7. mācību gads, kura laikā kārtos valsts pārbaudījumu;

14.8. vispārējās vidējās izglītības sertifikāta numurs, izdošanas datums un izdevējs un tajā norādītie vērtējumi mācību priekšmetos, kuros ir organizēts centralizētais eksāmens.

15. Sistēmā ievada šādu informāciju par pedagogu, kas piedalās vispārējās izglītības, profesionālās izglītības, profesionālās ievirzes un interešu izglītības programmu īstenošanā un mācību procesa nodrošināšanā:

15.1. vārds (vārdi);

15.2. uzvārds;

15.3. personas kods;

15.4. dzimums;

15.5. dzimšanas datums;

15.6. pases vai personas apliecības sērija, numurs, izdošanas datums, izdevējiestāde, dokumenta derīguma termiņš;

15.7. deklarētās dzīvesvietas adrese, tās aktualizēšanas datums;

15.8. miršanas datums;

15.9. valstiskā piederība un tās veids;

15.10. statuss Iedzīvotāju reģistrā;

15.11. darba tiesisko attiecību nodibināšanas un izbeigšanas datums izglītības iestādē;

15.12. amats, tā sākuma un beigu termiņš;

15.13. ziņas par pedagoga izglītību atbilstoši sistēmas klasifikatoram (augstākā izglītība, augstākā pedagoģiskā izglītība, vidējā pedagoģiskā izglītība, vidējā profesionālā izglītība, vidējā vispārējā izglītība);

15.14. izglītību apliecinošie dokumenti saskaņā ar šo noteikumu 19. punktu;

15.15. pedagoga profesionālās darbības kvalitātes apliecības numurs, derīguma termiņš, izdošanas vieta, izdošanas datums (ja tāds norādīts), izdevējiestāde un kvalitātes pakāpe;

15.16. pedagoga tarifikācija atbilstoši normatīvajiem aktiem par pedagogu darba samaksas noteikšanas kārtību, darba samaksas apmēru un pedagogu darba slodzes lielumu;

15.17. norāde, vai informācija par konkrēto pedagogu ir Sodu reģistrā, un pēdējais informācijas Sodu reģistrā aktualizēšanas datums;

15.18. ja persona ir bijusi sodīta par tīšu noziedzīgu nodarījumu, – atļauja strādāt par pedagogu, ko izsniegusi komisija, kas izvērtē, vai, izsniedzot šādu atļauju, netiks nodarīts kaitējums izglītojamo interesēm (turpmāk – komisija) (attiecīgā lēmuma veids, datums un numurs).

16. Sistēmā iekļauj šādu informāciju par izglītības iestādes tehnisko personālu (izņemot augstākās izglītības iestādi un pieaugušo neformālās izglītības iestādi):

16.1. vārds (vārdi);

16.2. uzvārds;

16.3. personas kods;

16.4. dzimums;

16.5. statuss Iedzīvotāju reģistrā;

16.6. norāde, vai informācija par personu ir Sodu reģistrā;

16.7. miršanas datums;

16.8. darba tiesisko attiecību nodibināšanas un izbeigšanas datums izglītības iestādē;

16.9. amats. Šīs informācijas norādīšana ir brīvprātīga.

17. Par privātpraksē strādājošo pedagogu (turpmāk – privātprakses pedagogs) sistēmā iekļauj šādu informāciju:

17.1. vārds (vārdi);

17.2. uzvārds;

17.3. personas kods;

17.4. dzimums;

17.5. dzimšanas datums;

17.6. miršanas datums;

17.7. statuss Iedzīvotāju reģistrā;

17.8. valstiskā piederība un tās veids;

17.9. deklarētās dzīvesvietas adrese;

17.10. faktiskās dzīvesvietas adrese;

17.11. privātprakses sertifikāta numurs, izdošanas datums, sertifikāta derīguma termiņš;

17.12. izglītības programmas veids un programmas nosaukums, kuru privātprakses pedagogs ir tiesīgs īstenot;

17.13. tālruņa numurs un e-pasta adrese;

17.14. norāde, vai informācija par konkrēto privātprakses pedagogu ir Sodu reģistrā, un pēdējais informācijas Sodu reģistrā aktualizēšanas datums;

17.15. komisijas lēmums saistībā ar atļauju strādāt par pedagogu (lēmuma veids, datums un numurs).

18. Par akadēmisko personālu, Izglītības likumā noteiktajām institūcijām, bērnu uzraudzības pakalpojumu sniedzējiem un psihologiem sistēmā iekļauj informāciju saskaņā ar normatīvajiem aktiem par attiecīgo reģistru.

19. Par izsniegto valsts atzīto izglītības dokumentu (tai skaitā par pedagoga profesionālo pilnveidi) sistēmā iekļauj šādu informāciju:

19.1. izsniegtā dokumenta veids;

19.2. dokumenta izdevējinstitūcijas nosaukums latviešu valodā;

19.3. dokumenta numurs, sērija, izsniegšanas datums;

19.4. iegūtās izglītības veids, pakāpe, ziņas par izglītības programmas veidu un apgūtā izglītības programma;

19.5. iegūtā kvalifikācija un specialitāte, ja tāda piešķirta;

19.6. izglītības dokumentam par profesionālo pilnveidi – profesionālās pilnveides kursu nosaukums un apjoms stundās;

19.7. izglītības dokumentam par augstāko izglītību – nosaukums un šo noteikumu 8. un 10. punktā minētā informācija;

19.8. personai, kura ieguvusi doktora zinātnisko grādu, norāda ziņas par promocijas darbu:

19.8.1. promocijas darba nosaukums;

19.8.2. promocijas darba vadītāja personas dati (vārds (vārdi), uzvārds, personas kods vai identifikācijas numurs);

19.8.3. promocijas darba zinātnes nozare;

19.8.4. promocijas darba aizstāvēšanas datums.

20. Sistēmā iesniedzamajos statistikas pārskatos ievadāmās informācijas saturu nosaka:

20.1. atbilstoši normatīvajiem aktiem par izglītības oficiālās statistikas pārskatu veidlapu paraugiem;

20.2. Izglītības un zinātnes ministrijas padotībā esošai profesionālās izglītības iestādei – atbilstoši izglītības un zinātnes ministra apstiprinātajam veidlapas paraugam.

21. Pēc tam kad apstrādāti Valsts ieņēmumu dienesta dati par personu nodarbinātību, nodarbinātības jomu un ienākumiem un Nodarbinātības valsts aģentūras dati par personu ar bezdarbnieka un darba meklētāja statusu, Centrālā statistikas pārvalde (turpmāk – datu sniedzējs) sagatavo un iesniedz sistēmā monitoringa datus par absolventu nodarbinātību un ienākumiem un par absolventiem, kuriem piešķirts bezdarbnieka vai darba meklētāja statuss.

22. Datu sniedzējam katru gadu līdz 30. aprīlim no sistēmas nodod šādus datus par absolventu:

22.1. eksmatrikulācijas (ar diploma izsniegšanu) gads un doktora zinātniskā grāda iegūšanas gads;

22.2. augstākās izglītības iestādes nosaukums un reģistrācijas numurs Izglītības iestāžu reģistrā;

22.3. augstākas izglītības programmas kods;

22.4. vārds (vārdi);

22.5. uzvārds;

22.6. personas kods.

23. Atbilstoši šo noteikumu 22.1., 22.2. un 22.3. apakšpunktā minētajiem kritērijiem datu sniedzējs katru gadu līdz 31. decembrim iesniedz sistēmā kopsavilkuma datus sadalījumā pa augstskolām:

23.1. par absolventu nodarbinātību, bezdarbu un ienākumiem:

23.1.1. nodarbināto skaits;

23.1.2. bezdarbnieku un darba meklētāju skaits;

23.1.3. ekonomiski neaktīvo personu skaits;

23.1.4. emigrējušo personu skaits;

23.1.5. personu skaits, par kuriem nav datu;

23.1.6. vidējie mēneša ienākumi (*euro*);

23.2. par absolventu skaitu pēc nodarbinātības nozares klasifikācijas koda (sadaļu līmenī) atbilstoši Eiropas Savienības Saimniecisko darbību statistiskās klasifikācijas kodiem (NACE 2. red.);

23.3. par absolventu skaitu pēc profesijas klasifikācijas koda (pamatgrupu līmenī) atbilstoši starptautiskajai standartizēto profesiju klasifikācijai
(ISCO-08);

23.4. par absolventu sadalījumu pa statistiskajiem reģioniem atbilstoši deklarētās dzīvesvietas adresei (Rīgas statistiskais reģions, Pierīgas statistiskais reģions, Kurzemes statistiskais reģions, Latgales statistiskais reģions, Vidzemes statistiskais reģions un Zemgales statistiskais reģions).

24. Absolventu nodarbinātības, ienākumu un bezdarba līmeņa monitoringu veic 10 gadus pēc absolventa eksmatrikulācijas no augstākās izglītības iestādes.

25. Monitoringa datus par absolventu nodarbinātības līmeni, nodarbinātības jomām, vidējiem ienākumiem un bezdarba līmeni apkopotā veidā sadalījumā pa augstākās izglītības programmām, studiju līmeņiem un augstskolām reizi gadā uzkrāj sistēmā un publicē Latvijas atvērto datu portālā.

**III. Sistēmas aktualizēšana**

26. Izglītības un zinātnes ministrija slēdz vienošanos ar citu informācijas sistēmu turētājiem vai pārziņiem par datu automātisku apmaiņu tiešsaistē starp sistēmu un citām informācijas sistēmām. Saraksts, kurā norādītas informācijas sistēmas, starp kurām notiek datu apmaiņa, tiek publicēts sistēmā un ir publiski pieejams.

27. Informāciju sistēmā ievada vai aktualizē nekavējoties, bet ne vēlāk kā 10 darbdienu laikā pēc informācijas iegūšanas vai tās rašanās dienas, ja normatīvajos aktos nav noteikts citādi.

28. Akadēmiskās informācijas centrs sistēmā ievada un aktualizē:

28.1. informāciju par augstākās izglītības programmām un studiju virzieniem;

28.2. informāciju par augstākās izglītības iestāžu akreditāciju.

29. Valsts izglītības satura centrs, izmantojot Valsts pārbaudījumu informācijas sistēmu, līdz kārtējā gada 30. jūnijam sistēmā aktualizē šo noteikumu 11.28., 11.29., 11.30., 11.31. un 14.8. apakšpunktā minēto informāciju. Ja minētajā informācijā notikušas izmaiņas pēc kārtējā gada 30. jūnija, sistēma tās saņem tiešsaistes režīmā no Valsts pārbaudījumu informācijas sistēmas.

30. Izglītības kvalitātes valsts dienests atbilstoši kompetencei sistēmā ievada un aktualizē informāciju:

30.1. par izglītības iestādēm (izņemot informāciju par augstākās izglītības iestāžu akreditāciju);

30.2. par vispārējās izglītības un profesionālās izglītības programmām (izņemot augstākās izglītības programmas);

30.3. par privātprakses pedagogiem;

30.4. par institūcijām;

30.5. par bērnu uzraudzības pakalpojumu sniedzējiem;

30.6. par psihologiem;

30.7. par komisijas lēmumiem saistībā ar atļauju strādāt par pedagogu (lēmuma veids, datums un numurs).

31. Novada pašvaldība un republikas pilsētas pašvaldība (turpmāk – pašvaldība):

31.1. pēc pašvaldības izglītības iestādes darbības izbeigšanas nodrošina likvidētās izglītības iestādes informācijas uzturēšanu par šīs iestādes izglītojamiem un pedagogiem, tai skaitā nodrošina valsts statistikas pārskatu iesniegšanu par šīm iestādēm;

31.2. pārzina un nodrošina informācijas ievadi sistēmā pašvaldības dibinātajās izglītības iestādēs.

32. Izglītības iestādes (izņemot augstākās izglītības iestādes attiecībā uz augstākās izglītības programmām) sistēmā ievada un aktualizē šādu informāciju:

32.1. izglītības iestādes, kas īsteno izglītības programmas pirmsskolas, pamatizglītības un vidējās izglītības pakāpē, kā arī interešu izglītības programmas, – informāciju par pretendentiem uzņemšanai izglītības iestādē, izglītojamiem, pedagogiem un tehnisko personālu;

32.2. šo noteikumu 8.3., 8.4. un 8.5. apakšpunktā minēto informāciju par Ministru kabineta noteiktajam izglītības programmas paraugam atbilstošu izglītības programmu, kuru īsteno izglītības iestāde;

32.3. izglītības iestādes, kas īsteno vispārējās izglītības un profesionālās izglītības programmas (izņemot profesionālās tālākizglītības, profesionālās pilnveides izglītības un profesionālās ievirzes izglītības programmas), – informāciju par ilgstošiem neattaisnotiem kavējumiem, to iemesliem un rīcību to novēršanai atbilstoši normatīvajam aktam par kārtību, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi;

32.4. izglītības iestādes, kas īsteno izglītības programmas pamatizglītības un vidējās izglītības pakāpē, – šo noteikumu 11.18. apakšpunktā minēto informāciju par izglītību apliecinošiem dokumentiem;

32.5. izglītības iestādes, kas īsteno izglītības programmas pamatizglītības un vidējās izglītības pakāpē, kā arī interešu izglītības programmas, – šo noteikumu 15.14. apakšpunktā minēto informāciju par izglītību apliecinošiem dokumentiem;

32.6. izglītības iestādes, kas īsteno vispārējās izglītības programmas pamatizglītības un vidējās izglītības pakāpē, – informāciju par izglītības programmu (izņemot profesionālās pilnveides izglītības programmas) īstenošanas plāniem. Izglītības iestādes, kas īsteno profesionālās izglītības programmas pamatizglītības un vidējās izglītības pakāpē, informāciju par izglītības programmu īstenošanas plāniem pievieno sistēmā kā atsevišķu dokumenta datni.

33.Vispārējās izglītības iestādes (tai skaitā pirmsskolas izglītības iestādes), interešu izglītības iestādes, profesionālās ievirzes sporta izglītības iestādes (neatkarīgi no to juridiskā statusa) ievada un aktualizē sistēmā izglītības oficiālās statistikas pārskatus, Izglītības un zinātnes ministrijas padotības profesionālās izglītības iestādes – statistikas pārskatus, kas noteikti ar Izglītības un zinātnes ministrijas rīkojumu.

34. Profesionālās ievirzes sporta izglītības iestādes informāciju par kritēriju un nosacījumu izpildi iepriekšējā mācību gadā attiecīgajā grupā, pārcelšanu atbilstošā mācību–treniņu grupā un sacensību kalendāru sistēmā ievada atbilstoši normatīvajiem aktiem par kārtību, kādā valsts finansē profesionālās ievirzes sporta izglītības programmas.

35. Pamatojoties uz personas iesniegtajiem dokumentiem un izglītojamā personas lietā esošo informāciju, izglītības iestāde ievada un aktualizē sistēmā šo noteikumu 11.3., 11.11., 11.13., 11.14., 11.15., 11.16., 11.17., 11.18., 11.20., 11.21., 11.23. un 11.25. apakšpunktā minēto informāciju un, ja to paredz tās pašvaldības saistošie noteikumi, kurā atrodas izglītības iestāde, – šo noteikumu 13. punktā minēto informāciju. Ievērojot izglītības iestādes rīcībā esošo informāciju, izglītības iestāde ievada un aktualizē sistēmā šo noteikumu 11.19. un 11.27. apakšpunktā minēto informāciju.

36. Atbilstoši izglītības iestādes ievadītajam izglītojamā personas kodam sistēma tiešsaistes režīmā no Veselības un darbspēju ekspertīzes ārstu valsts komisijas Invaliditātes informatīvās sistēmas iegūst un sistēmā saglabā šo noteikumu 11.12. apakšpunktā minēto informāciju.

37. Atbilstoši izglītības iestādes ievadītajam izglītojamā vai pretendenta uzņemšanai izglītības iestādē personas kodam sistēma tiešsaistes režīmā no Pilsonības un migrācijas lietu pārvaldes Iedzīvotāju reģistra (turpmāk – Iedzīvotāju reģistrs) iegūst un sistēmā saglabā šo noteikumu 11.1., 11.2., 11.3., 11.4., 11.5., 11.6., 11.7., 11.8., 11.9., 11.10., 11.22. un 11.24. apakšpunktā minēto informāciju.

38. Atbilstoši izglītības iestādes ievadītajam izglītojamā personas kodam sistēma tiešsaistes režīmā no Valsts un pašvaldību pedagoģiski medicīnisko komisiju informācijas sistēmas iegūst un sistēmā saglabā šo noteikumu 11.26. apakšpunktā minēto informāciju.

39. Augstākās izglītības iestādes, pamatojoties uz personas iesniegtajiem dokumentiem un studējošā personas lietā esošo informāciju, viena mēneša laikā pēc attiecīgās informācijas rašanās vai izmaiņām attiecīgajā informācijā ievada un aktualizē sistēmā šo noteikumu 12.1.3., 12.1.9., 12.1.10., 12.1.11., 12.2.1., 12.2.3., 12.2.4., 12.2.5., 12.2.6., 12.2.7., 12.2.8., 12.2.9., 12.3., 12.6. un 12.7. apakšpunktā minēto informāciju par personām, kurām piešķirts personas kods.

40. Atbilstoši augstākās izglītības iestādes ievadītajam studējošā personas kodam sistēma tiešsaistes režīmā no Iedzīvotāju reģistra iegūst un sistēmā saglabā šo noteikumu 12.1.1., 12.1.2., 12.1.3., 12.1.4., 12.1.5., 12.1.6., 12.1.7., 12.1.8., 12.1.12. un 12.1.13. apakšpunktā minēto informāciju.

41. Augstākās izglītības iestādes, pamatojoties uz personas iesniegtajiem dokumentiem un studējošā personas lietā esošo informāciju, līdz kārtējā gada 1. aprīlim un 1. oktobrim ievada un aktualizē sistēmā šo noteikumu 12.4. un 12.5. apakšpunktā minētās ziņas, kā arī veic šo noteikumu 39., 40. un 49. punktā minētās darbības attiecībā uz personām, kurām nav piešķirts personas kods.

42. Augstākās izglītības iestāde, pamatojoties uz personas iesniegtajiem dokumentiem, ievada un aktualizē sistēmā šo noteikumu 14.3., 14.6. un 14.7. apakšpunktā minēto informāciju.

43. Atbilstoši augstākās izglītības iestādes ievadītajam eksāmenu kārtotāja personas kodam sistēma tiešsaistes režīmā no Iedzīvotāju reģistra iegūst un sistēmā saglabā šo noteikumu 14.1., 14.2., 14.3., 14.4. un 14.5. apakšpunktā minēto informāciju.

44. Pamatojoties uz pedagoga iesniegtajiem dokumentiem un darbinieka personas lietā esošo informāciju, izglītības iestāde sistēmā ievada un aktualizē šo noteikumu 15.3., 15.11., 15.12., 15.13., 15.14., 15.15. un 15.16. apakšpunktā minēto informāciju.

45. Atbilstoši izglītības iestādes ievadītajam pedagoga personas kodam sistēma tiešsaistes režīmā no Iedzīvotāju reģistra iegūst un sistēmā saglabā šo noteikumu 15.1., 15.2., 15.3., 15.4., 15.5., 15.6., 15.7., 15.8., 15.9. un 15.10. apakšpunktā minēto informāciju.

46. Atbilstoši izglītības iestādes ievadītajam tehniskā personāla personas kodam sistēma tiešsaistes režīmā no Iedzīvotāju reģistra iegūst un sistēmā saglabā šo noteikumu 16.1., 16.2., 16.3., 16.4., 16.5 un 16.7. apakšpunktā minēto informāciju.

47. Atbilstoši sistēmā ievadītajam privātprakses pedagoga personas kodam sistēma tiešsaistes režīmā no Iedzīvotāju reģistra iegūst un sistēmā saglabā šo noteikumu 17.1., 17.2., 17.3., 17.4., 17.5., 17.6., 17.7., 17.8. un 17.9. apakšpunktā minēto informāciju.

48. Atbilstoši izglītības iestādes ievadītajam personas kodam sistēma tiešsaistes režīmā no Sodu reģistra iegūst un sistēmā saglabā šo noteikumu 15.17. un 16.6. apakšpunktā minēto informāciju par izglītības iestādē nodarbinātajām personām, 17.14. apakšpunktā minēto informāciju par privātprakses pedagogiem, kā arī informāciju par bērnu uzraudzības pakalpojumu sniedzējiem.

49. Ja Iedzīvotāju reģistrā nav informācijas par izglītojamo (tai skaitā studējošo vai pedagogu) vai trūkst kāda tās daļa, to sistēmā ievada un aktualizē izglītības iestāde, pamatojoties uz personas iesniegtajiem dokumentiem un izglītojamā vai darbinieka personas lietā esošo informāciju.

50. Šo noteikumu 11.27. apakšpunktā minētās ziņas par vērtējumiem vispārējās izglītības mācību priekšmetos un 19. punktā minētās ziņas par vispārējās vidējās un profesionālās vidējās izglītības dokumentiem izglītības iestādes ievada triju darbdienu laikā pēc lēmuma pieņemšanas par attiecīgā izglītības dokumenta izsniegšanu.

51. Oficiālās statistikas pārskatu ievadi sistēmā veic saskaņā ar normatīvajiem aktiem par izglītības oficiālās statistikas pārskatu veidlapu paraugiem.

52. Informāciju par akadēmisko personālu, institūcijām, bērnu uzraudzības pakalpojumu sniedzējiem un psihologiem ievada un aktualizē saskaņā ar normatīvajiem aktiem par attiecīgo reģistru. Izglītības kvalitātes valsts dienests ne retāk kā divas reizes gadā (līdz 1. martam un 1. oktobrim) pārliecinās, vai Akadēmiskā personāla reģistram ir sniegta faktiskai situācijai atbilstoša informācija, un, ja nepieciešams, pieprasa augstākās izglītības iestādēm iesniegt informāciju, kas aktualizējama Akadēmiskā personāla reģistrā.

53. Informācija sistēmā iekļaujama tiešsaistes datu pārraides režīmā.

**IV. Informācijas arhivēšana, anonimizēšana un dzēšana**

54. Sistēmu veido aktuālā datubāze un arhīva datubāze.

55. Sistēma automātiski pārvieto uz arhīva datubāzi šādus datus:

55.1. par izglītojamiem (izņemot studējošos augstākās izglītības programmās), izņemot datus par personai izsniegtajiem izglītības dokumentiem atbilstoši šo noteikumu 11.27., 11.29., 11.30. un 11.31. apakšpunktam un 19. punktam, – trīs gadus pēc izglītojamā statusa beigām;

55.2. par studējošiem, izņemot datus par personai izsniegtajiem izglītības dokumentiem atbilstoši šo noteikumu 19. punktam, – trīs gadus pēc studējošā statusa beigām;

55.3. par pretendentu uzņemšanai izglītības iestādē – nākamajā dienā pēc pretendenta uzņemšanas izglītības iestādē vai pretendenta statusa izbeigšanas;

55.4. par eksāmenu kārtotāju, izņemot datus par personai izsniegtajiem izglītības dokumentiem atbilstoši šo noteikumu 19. punktam, – trīs mēnešus pēc eksāmenu kārtotāja statusa beigām;

55.5. par pedagogu (izņemot privātpraksē strādājošu pedagogu), izņemot datus par personai izsniegtajiem izglītības dokumentiem atbilstoši šo noteikumu 19. punktam, – divus gadus pēc pedagoga darba tiesisko attiecību beigām;

55.6. par izglītības iestādes tehnisko personālu – 10 darbdienu laikā pēc tehniskā personāla darba tiesisko attiecību beigām;

55.7. par privātpraksē strādājošu pedagogu vai psihologu, izņemot datus par personai izsniegtajiem izglītības dokumentiem atbilstoši šo noteikumu 19. punktam, – nākamajā dienā pēc izsniegtā sertifikāta pedagoga privātprakses uzsākšanai vai psihologa sertifikāta termiņa beigām;

55.8. par akadēmisko personālu – divus gadus pēc akadēmiskā personāla darba tiesisko attiecību beigām;

55.9. par bērnu uzraudzības pakalpojumu sniedzējiem – trīs mēnešus pēc bērnu uzraudzības pakalpojumu sniedzēja izslēgšanas no Bērnu uzraudzības pakalpojumu sniedzēju reģistra;

55.10. par sistēmas lietotājiem – nākamajā dienā pēc sistēmas lietotāja tiesību beigām;

55.11. par personas izglītības dokumentiem atbilstoši šo noteikumu 11.27., 11.29., 11.30. un 11.31. apakšpunktam un 19. punktam – nākamajā dienā pēc personas nāves;

55.12. ziņas par vecākiem – nākamajā dienā pēc izglītojamā 18 gadu vecuma sasniegšanas;

55.13. ziņas par izglītojamo invaliditāti un ziņas, kas iegūtas no Valsts un pašvaldību pedagoģiski medicīnisko komisiju informācijas sistēmas, – nākamajā dienā pēc izglītojamā statusa beigām.

56. Sistēma automātiski anonimizē šādus datus:

56.1. par izglītības iestādes tehnisko personālu – divus gadus pēc tehniskā personāla darba tiesisko attiecību beigām;

56.2. ziņas par izglītojamo invaliditāti un ziņas, kas iegūtas no Valsts un pašvaldību pedagoģiski medicīnisko komisiju informācijas sistēmas, – divus gadus pēc izglītojamā statusa beigām;

56.3. par eksāmenu kārtotājiem (izņemot datus par personai izsniegtajiem izglītības dokumentiem atbilstoši šo noteikumu 19. punktam) – piecus gadus pēc attiecīgā statusa beigām;

56.4. par pretendentu uzņemšanai izglītības iestādē – trīs gadus pēc pretendenta uzņemšanas izglītības iestādē vai pretendenta statusa izbeigšanas;

56.5. par personas izglītības dokumentiem atbilstoši šo noteikumu 11.27., 11.29., 11.30. un 11.31. apakšpunktam un 19. punktam – divus gadus pēc personas nāves.

57. Sistēma automātiski dzēš no aktuālās un arhīva datubāzes šādus datus:

57.1. ziņas par vecākiem – trīs gadus pēc izglītojamā 18 gadu vecuma sasniegšanas;

57.2. par izglītojamā dzimšanas apliecību – nākamajā dienā pēc izglītojamā 18 gadu vecuma sasniegšanas;

57.3. par pasi vai personas apliecību – nākamajā dienā pēc dokumenta derīguma termiņa beigām;

57.4. par psihologiem – atbilstoši normatīvajiem aktiem par psihologu reģistru;

57.5. par sistēmas lietotājiem – trīs gadus pēc sistēmas lietotāja tiesību beigām;

57.6. par bērnu uzraudzības pakalpojumu sniedzējiem – piecus gadus pēc bērnu uzraudzības pakalpojumu sniedzēja izslēgšanas no Bērnu uzraudzības pakalpojumu sniedzēju reģistra.

58. Pārzinis labo sistēmā uzkrāto informāciju vai sazinās ar informācijas ievadītāju un norāda uz nepieciešamību labot sistēmā uzkrāto informāciju, ja tā ir kļūdaina un par to ir saņemta informācija no informācijas ievadītāja, iesaistītās izglītības iestādes vadītāja vai viņa pilnvarotās personas vai datu subjekta.

59. Ierakstus var pārvietot no arhīva datubāzes uz aktuālo datubāzi, ja minēto datu apstrāde sistēmas aktuālajā datubāzē izriet no normatīvajiem aktiem.

60. Ja sistēma tiek likvidēta, tajā ievadītos datus saskaņā ar normatīvajiem aktiem valsts informācijas sistēmu un arhīvu jomā nodod glabāšanai Latvijas Nacionālajam arhīvam.

**V. Sistēmas uzturēšana**

61. Sistēmas tehnisko resursu uzturēšanu, kā arī informācijas arhivēšanu un dzēšanu atbilstoši šo noteikumu IV nodaļai nodrošina sistēmas pārzinis.

62. Par informācijas ievadīšanu sistēmā un tās aktualizēšanu atbilstoši kompetencei atbild Izglītības un zinātnes ministrija, Akadēmiskās informācijas centrs, Izglītības kvalitātes valsts dienests, pašvaldības, izglītības iestādes un institūcijas.

63. Šajos noteikumos minēto pienākumu veikšanai pašvaldības ir tiesīgas norīkot konsultantu.

64. Lietotāja tiesības piešķir, maina vai anulē sistēmas pārzinis.

65. Sistēmas pārzinis nodrošina sistēmas apritē esošās informācijas drošības pasākumu īstenošanu.

66. Sistēmas pārzinis sistēmas lietotāja tiesības atbilstoši normatīvajos aktos noteiktajām funkcijām un nepieciešamās informācijas apjomam, kā arī pamatojoties uz rakstisku pieprasījumu (turpmāk – pieprasījums), piešķir:

66.1. Izglītības un zinātnes ministrijai un tās padotībā esošajām valsts pārvaldes iestādēm;

66.2. Akadēmiskās informācijas centram;

66.3. pašvaldībām;

66.4. izglītības iestādēm;

66.5. citām institūcijām, kuras attiecīgo informāciju apstrādā saskaņā ar normatīvajiem aktiem.

67. Pieprasījumā norāda sistēmas lietotāja vārdu, uzvārdu, personas kodu, iestādi, ar kuru sistēmas lietotājs ir darba tiesiskajās attiecībās, kontakttālruņa numuru un e-pasta adresi, kā arī darba pienākumus, kuru veikšanai nepieciešama pieeja sistēmai.

68. Sistēmas lietotāja tiesības piešķir triju darbdienu laikā pēc pieprasījuma saņemšanas un elektroniski informē sistēmas lietotāju par tam piešķirtajām tiesībām.

69. Sistēmas lietotājam nav tiesību nodot piešķirtos lietotāja rekvizītus (lietotāja vārdu un paroli) citām personām.

70. Ja nepieciešams mainīt vai anulēt lietotāja tiesības, šo noteikumu 66. punktā minētās institūcijas triju darbdienu laikā iesniedz sistēmas pārzinim pieprasījumu par lietotāja tiesību maiņu vai anulēšanu.

**VI. Noslēguma jautājumi**

71. Atzīt par spēku zaudējušiem Ministru kabineta 2010. gada 17. augusta noteikumus Nr. 788 "Valsts izglītības informācijas sistēmas saturs, uzturēšanas un aktualizācijas kārtība" (Latvijas Vēstnesis, 2010, 137. nr.; 2014, 168. nr.; 2016, 49., 179. nr.; 2017, 178. nr.; 2018, 64. nr.).

72. Informāciju par augstākās izglītības diplomiem, kas izsniegti pirms 2017. gada 1. janvāra, augstākās izglītības iestādes sistēmā var ievadīt brīvprātīgi.

73. Šo noteikumu 11.26. apakšpunkts un 38. punkts stājas spēkā 2019. gada 1. septembrī.

74. Šo noteikumu IV nodaļa stājas spēkā 2020. gada 1. jūnijā.

Ministru prezidents A. K. Kariņš

Izglītības un zinātnes ministra vietā –

Ministru prezidenta biedrs,

tieslietu ministrs J. Bordāns